smcproject/ml-wiki-sentences huggingface dataset:
ഇമെറെതി പ്രവിശ്യയുടെ ഭാഗമായ ഈ പ്രദേശം പുരാതന ജോർജിയയിലെ ചരിത്രപരമായ മാർഗ്‌വെറ്റിയിൽ ഉൾപ്പെട്ട ഒരു കേന്ദ്രമായിരുന്നു.
ജോർജിയൻ ഓർത്തഡോക്‌സ് ചർച്ചിന്റെ പ്രവർത്തന മേഖലയാണ് സെസ്റ്റാപോനി.
കൊൽകേറ്റി സമതലത്തിൽ നിന്നും വളരെ ദൂരെയായി കിഴക്ക് വശത്തായാണ് സെസ്റ്റപോനി സ്ഥിതിചെയ്യുന്നത്.
ക്‌വിറില നദിയുടെ ഇരുകരകളിലുമായാണ് ഈ പട്ടണം നിലകൊള്ളുന്നത്.
ഇത് ഒരു പ്രധാനപ്പട്ട വ്യവസായ കേന്ദ്രമാണ്.
മാങ്ഗനീസ് അയിരിൽ നിന്ന് ഇരുമ്പ് ലോഹം നിർമ്മിക്കുന്ന വൻ ഫാക്ടറികൾ ഇവിടെയുണ്ട്.
ഒരു അർധ ഉഷ്ണ മേഖലാ പ്രദേശമായ ഇവിടെ താരതമ്യേന തണുപ്പ് അനുഭവപ്പെടുന്നു.
ഇവിടത്തെ ശരാശിരി താപനില ജനുവരിയിൽ കുറഞ്ഞത് നാലു ഡിഗ്രി സെൽഷ്യസും കൂടിയത് 25 ഡിഗ്രി സെൽഷ്യസുമാണ്.
ഓഗസ്റ്റിൽ ചൂടുള്ള വേനൽ കാലത്തെ താപനില കുറഞ്ഞത് 24 ഡിഗ്രി സെൽഷ്യസും കൂടിയത് 75 ഡിഗ്രിയുമാണ്.
ഈ പ്രദേശത്തിന്റെ ചുറ്റുമുള്ള നാട്ടിൻ പുറങ്ങൾ വീഞ്ഞ് വളരുന്ന പ്രദേശമാണ്.
സെസ്റ്റാപോനി നഗരവും അതിന് സമീപത്തുള്ള ഷോഫാപാനി എന്ന ചെറിയ പട്ടണവും വ്യവസായ കേന്ദ്രങ്ങളാണ്.
ലോകത്തിന്റെ ആവശ്യത്തിന് വേണ്ട ഇരുമ്പിന്റെ ആറു ശതമാനം ഇരുമ്പ് വിതരണം ചെയ്യുന്നത് ഇവിടെ നിന്നാണ്.
രാജ്യത്തെ ഏറ്റവും വലിയ ഇരുമ്പ് ഫാക്ടറി പ്രവർത്തിക്കുന്നത് ഇവിടെയാണ്.
1998ൽ ഇവിടെ 35,000 ടൺ സിലിക്കൺ മാങ്ഗനീസും 11,000 ടൺ മീഡിയം കാർബൺ മാങ്ഗനീസും നിർമ്മിച്ചിരുന്നു.
2006 ഫെബ്രുവരിയിൽ ബ്രിട്ടീഷ് സ്റ്റീൽ ട്രേഡിങ് കമ്പനിയായ സെറ്റംകോർ ഇവിടത്തെ ഇരുമ്പ് അയിര് കമ്പനി ഏറ്റുടുത്തു.
ഇലക്ട്രിക്കൽ ഉൽപ്പന്നങ്ങളും ഇവിടങ്ങളിൽ നിർമ്മിക്കുന്നുണ്ട്.
അലുമിനിയം, കോപ്പർ കേബിളുകളും വയറുകളും ഇവിടെ നിർമ്മിക്കുന്നുണ്ട്.
സോവിയറ്റ് ഭരണ കാലത്ത് തീപിടിക്കാത്ത മണ്ണ്, മാർബിൾ, വസ്ത്രങ്ങൾ എന്നിവ നിർമ്മിക്കുന്ന ധാരാളം കമ്പനികൾ ഇവിടെ ഉണ്ടായിരുന്നു.
ജോർജിയയിലെ വീഞ്ഞുണ്ടാക്കുന്ന  പ്രധാന കേന്ദ്രം കൂടിയാണ് സെറ്റാപോനി.
റ്റ്‌സിറ്റ്ക, റ്റ്‌സോലികൗരി എന്നീ ഗണത്തിൽ പെട്ട വീഞ്ഞു ലോകപ്രസിദ്ധമാണ്.
മൂന്നാം നൂറ്റാണ്ടിൽ ഐബീരിയയിലെ ഫർനവാസ് ഒന്നാമൻ എന്ന ഭരണാധികാരി നിർമ്മിച്ചതെന്ന് കരുതപ്പെടുന്ന ഷോറാപാനി പട്ടണത്തിലെ ചെറിയ പുരാതനമായ ചെറിയ കോട്ടയുടെ അടുത്ത് നിന്ന് 2 കിലോമീറ്റർ (1.2മൈൽ) ദൂരെയായാണ് സെസ്റ്റാഫോനി നഗരം സ്ഥിതിചെയ്യുന്നത്.
1560കളിൽ എഴുതപ്പെട്ട ചരിത്ര രേഖകളിലാണ് ആദ്യമായി സെസ്റ്റാഫോനി പട്ടണത്തെ കുറിച്ച് പരാമർശിക്കുന്നത്.
പട്ടണത്തിന്റെ പേര് ക്‌വിറില നദിയുടെ തീരത്തിന്റെ പേരുമായി ബന്ധപ്പെട്ടു കിടക്കുന്നു.
ജോർജിയൻ ഭാഷയിൽ ഫോനി എന്നാൽ ക്‌വിറില നദിയുടെ തീരം എന്നാണ് അർത്ഥം.
സെഡ ഫോനി എന്നാൽ മേലെ തീരം (Upper Phoni) എന്നാണ് അർത്ഥമാക്കുന്നത്.
പുരാതന കാലത്തെ തദ്ദേശവാസികളും വിദേശ സഞ്ചാരികളും ഇങ്ങനെയാണ് ഉപയോഗിച്ചിരുന്നത്.
പ്രധാനമായും റഷ്യയിലും ഉക്രെയ്‌നിലും സ്ഥിതിചെയ്തിരുന്ന കൊസാക് സൈന്യം 1820കളിൽ ഇവിടെ വിന്യസിക്കപ്പെട്ടിരുന്ന കാലത്ത് ഇവരാണ് ഈ പ്രദേശത്തെ ക്‌വിറില എന്ന് വിളിച്ചത്.
1920കളിൽ ഇതിന്റെ പേര് ജുഗേലി എന്നാക്കി മാറ്റി.
പിന്നീടാണ് ഈ നഗരത്തിന് ചരിത്രപരമായ അതിന്റെ പേര് വീണ്ടും ലഭിച്ചത്.
നിരവധി ചരിത്ര സ്മാരകങ്ങൾ സെസ്റ്റാഫോനി മേഖലയിൽ സ്ഥിതിചെയ്യുന്നുണ്ട്.
11ആം നൂറ്റാണ്ടിൽ സ്ഥാപിച്ച സെഡ സഖാര, ആറാം നൂറ്റാണ്ടിൽ സ്ഥാപിച്ച തബകിനി, പതിനൊന്നാം നൂറ്റാണ്ടിലെ റ്റ്‌സേവ എന്നിവയാണ് പ്രധാന ചരിത്ര സ്മാരകങ്ങൾ.
സെസ്ഷൂ ടോയോ ഇംഗ്ലീഷ് വിലാസം https://ml.wikipedia.org/wiki/Sessh%C5%AB_T%C5%8Dy%C5%8D
മധ്യകാല മുറൊമചി കാലഘട്ടത്തിൽ ജപ്പാനിൽ ജീവിച്ചിരുന്ന ഇങ്ക്, വാഷ് പെയിന്റിങ്ങിലെ അതി വിദഗ്ദ്ധനായ ചിത്രകാരനായിരുന്നു “‘സെസ്ഷൂ ടോയോ”’( ജാപ്പനീസ് : 雪舟 等楊 (1420 26 August 1506).
ഒഡ ടോയോ,ടോയോ,ഉൻകോകു,ബികൈസയി എന്നീ പേരിലും അദ്ദേഹം അറിയപ്പെട്ടിരുന്നു.
സാമുറായി ഒഡ കുടുമ്പത്തിലാണ്‌ അദ്ദേഹം ജനിച്ചത്.
വളർന്നതിനു ശേഷം റിൻസായി സെൻ ബുദ്ധിസ്റ്റ് പുരോഹിതനായി മാറി.
കുട്ടിക്കാലത്ത് തന്നെ അദ്ദേഹം ചിത്രകലയി പ്രാഗല്ഭ്യം തെളിയിച്ചു.
കാലക്രമേണ എക്കാലത്തേയും മികച്ച കലാകാരന്മാരിൽ ഒരാളായി ഈ ജപ്പാൻ കലാകാരൻ മാറി.
ചൈനയിലും ജപ്പാനിലും ഏറ്റവും പ്രശസ്തനായ ചിത്രകാരനായി അദ്ദേഹം മാറി .
ടെൻഷൊ ഷൂബൂണിന്റെ കീഴിൽ അദ്ദേഹം ചിത്ര രചന അഭ്യസിച്ചിരുന്നു.
സെഷൂനെ ചൈനീസ് സോംഗ് രാജവംശത്തിന്റെ ചിത്രങ്ങൾ ഇദ്ദേഹത്തെ സ്വധീനിച്ചിരുന്നു.1468-9 കാലത്തിൽ മിങ്ങ് ചൈനയിലേക്ക് ഇദ്ദേഹം സഞ്ചരിക്കുകയും അവിടെ അദ്ദേഹത്തിന്റെ കഴിവുകൾ പെട്ടെന്ന് തിരിച്ചറിയുകയും മികച്ച ചിത്രകാരനായി അംഗീകരിക്കുകയും ചെയ്തു.
തിരിച്ച് ജപ്പാനിലേക്ക് തിരിക്കും മുൻപ് അദ്ദേഹം സ്വന്തമായി ഒരു സ്റ്റുഡിയോയും ധാരാളം അനുയായികളെയും സൃഷ്ടിച്ചിരുന്നു.
ഇന്നും അദ്ദേഹം വരച്ച  ഉങ്കോകു-റിൻ വിദ്യാലയം അഥവ സെസ്ഷുവിന്റെ വിദ്യാലയം വളരെ പ്രശസ്തമാണ്‌.
ധാരാളം ചിത്രങ്ങൾ അദ്ദേഹത്തിന്റെ ഒപ്പുകളോടും സീലോടും കണ്ടെടുത്തിട്ടുണ്ടെങ്ങിലും വളരെ കുറച്ച് ചിത്രങ്ങൾ മാത്രമേ അത് സെസ്ഷൂവിന്റെതാണെന്ന് പണ്ഡിതന്മാർ അംഗീകരിച്ചിട്ടുള്ളു.
അദ്ദേഹത്തിന്റെ ഏറ്റവും പ്രശസ്തമായ ചിത്രമാണ്‌ ലോഗ് ലാൻഡ്സ്കേപ്പ് സ്ക്രോൾ(山水長巻, Sansui chōkan ).
ജീവിതം Shōkoku-ji, the Zen temple where Sesshū studied painting under Shūbun
ഇന്നത്തെ ഒകയാമ പ്രെഫെക്ച്ചുറിന്റെ പടിഞ്ഞാറൻ ഭാഗത്ത്,ബിറ്റ്ചൂ പ്രവശ്യയിൽ അക്കഹാമയിലാണ്‌ സെസ്ഷൂ ജനിച്ചത്.
അദ്ദേഹത്തിന്റെ കുടുമ്പ നാമം ഓഡ എന്നായിരുന്നു.
എന്നാൽ ഇദ്ദേഹത്തിന്റെ യഥാർത്ഥ നാമം അറിയില്ല.
1431ൽ ഇദ്ദേഹം ടോയോ എന്ന നാമം സ്വീകരിച്ചു.
സോജയിലെ സെൻ ക്ഷേത്രത്തിൽ ഹോഫുകു-ജിയിൽ അദ്ദേഹം പ്രവേശനം നേടി.
പതിനേഴാം നൂറ്റാണ്ടിൽ കാനൊ ഐനോയുടെ ഹിസ്റ്റൊറി ഓഫ് ജപ്പാനീസ് പെയിന്റിങ്ങ്(ഹൊഞ്ചൊഗഷി)(History of Japanese Painting(Honchogashi))യിൽ അദ്ദേഹത്തിനെ പറ്റി കഥകളുണ്ട്.
സെന്നിലെ പഠനത്തിൽ വലിയ താല്പര്യമൊന്നും അദ്ദേഹം കാണിച്ചിരുന്നില്ല.
കൂടുതൽ സമയവും ചിത്രത്തിൽ ചായം പൂശുന്നതിലാണ്‌ അദ്ദേഹം ശ്രദ്ധിച്ചിരുന്നത്.
സെസ്ഷുവിനെ ഒരിക്കൽ ഏതോ തെറ്റിന്‌ ശിക്ഷിക്കപ്പെട്ട് ക്ഷേത്രത്തിന്റെ ചുവരിൽ കെട്ടിയിട്ടു.
കുറച്ച് കഴിഞ്ഞപ്പോൾ അവിടത്തെ പൂജാരി അവിടേക്ക് വരികയും പെട്ടെന്ന് ഞെട്ടുകയും ചെയ്തു അദ്ദേഹം നോകിയപ്പോൾ സെസ്ഷൂവിന്റെ കാലിനു താഴെ ഒരു എലി.
എന്നാൽ അടുത്ത് വന്ന് നോകിയപ്പോൾ അത് സെസ്ഷൂ വരച്ച ചിത്രമയിരുന്ന്.
ഈ കഥ വളരെ പ്രശസ്തമാണ്‌.
ചിത്രങ്ങൾ Huike Offering His Arm to Bodhidharma (1496)
സെസ്ഷൂവിന്റെ ഒപ്പുകളോടെ ധാരാളം ചിത്രങ്ങൾ കണ്ടെത്തിയിട്ടുണ്ടെങ്ങിലും മിക്കവയും അദ്ദേഹത്തിന്റെ ശിഷ്യന്മാരുടെതുമ്മറ്റ് ചിത്രകാരന്മാരുടേതുമാണ്‌.
ഹസെഗവ ടോഹകു തുടങ്ങിയ ശിഷ്യന്മാരുടെ ചിത്രങ്ങളും ഇങ്ങനെ കിട്ടിയതിലുണ്ട്.
ധാരാളം ചിത്രകാരന്മാർക്ക് സുക്ക്ൾ ഓഫ് സെസ്ഷൂ പ്രചോദനമായിട്ടുണ്ട് .
അവലംബം പുറത്തേയ്ക്കുള്ള കണ്ണികൾ Sesshu Toyo എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Sesshū at Japanese Arts Archived 2008-11-22 at the Wayback Machine .
, includes information on paintings and a picture of one of Sesshū's Zen gardens Masterpieces by Sesshū , images of works attributed to Sesshū, from an album edited by Shiichi Tajima Sesshū Memorial Museum at Masuda City Website Archived 2016-05-05 at the Wayback Machine .
, includes a large biography Landscapes of Autumn and Winter by Sesshū , Tokyo National Museum Bridge of dreams: the Mary Griggs Burke collection of Japanese art , a catalog from The Metropolitan Museum of Art Libraries (fully available online as PDF), which contains material on Sesshū Tōyō (see index)
സെസ്സിലിയ ഇംഗ്ലീഷ് വിലാസം https://ml.wikipedia.org/wiki/Sessilia
വരൾച്ചയെ വരെ അതിജീവിക്കാൻ ശേഷിയുള്ള കടൽത്തീര വാസികളായ ചെറു ജീവികളാണ് സെസ്സിലിയ എന്ന ഗോത്രത്തിൽ ഉൾപ്പെടുന്നത് .
സമുദ്ര ജലം ഏതാനും തുള്ളികളായി മാത്രം എത്തുന്ന ഇടങ്ങളിൽ തീരെ ചെറിയ ജീവികളായ ഇവ ജീവിക്കുന്നു.
ഇവ ആക്കോൺ ബാർണക്കിൾ (Acorn Barnacle) എന്ന പേരിലും അറിയപ്പെടുന്നു.
കൊഞ്ച് .
ഞണ്ട് തുടങ്ങിയ ജീവികൾ  ഉൾപ്പെടുന്ന ക്രസ്റ്റേഷ്യ-Crustacea എന്ന ജീവ വിഭാഗത്തിലെ അംഗങ്ങളാണ് ബാർണക്കിളുകൾ.
പരന്ന തകിടുകൾ പോലെയുള്ള പുറന്തോടുള്ള ഈ ജീവികൾ പാറകൾ ,കപ്പലുകൾ , തിമിംഗിലം പോലെയുള്ള വലിയ ജീവികളുടെ ശരീരം എന്നിവിടങ്ങളിൽ കാണപ്പെടുന്നു.
പാറകളിൽ പറ്റിപ്പിടിച്ച് വളരെ ചെറിയ പുറന്തോടുകൾ ഇറുക്കി അടച്ച് , അവയ്ക്ക് ആവശ്യമായ അൽപം നനവ് വളരെ കാര്യക്ഷമമായി ഇവ സൂക്ഷിക്കുന്നു.
സൂചിമുഖി മാസിക, 2014 ജൂൺ - ജീവൻ ത്രസിക്കുന്ന ഭൂമി.
സെൻ ബുദ്ധമതം ഇംഗ്ലീഷ് വിലാസം https://ml.wikipedia.org/wiki/Zen സെൻ ബുദ്ധമതത്തിന്റെ ഒരു പ്രതീകമായ എൻസൊ
മഹായാന ബുദ്ധമതത്തിന്റെ ചീന-ജപ്പാൻ ശാഖയാണ്‌ സെൻ ബുദ്ധമതം .
ധ്യാനത്തിനു കൂടുതൽ പ്രാധാന്യം കല്പിച്ചുകൊണ്ടുള്ള ഒരു മാർഗ്ഗമാണിത്.
ഇന്ത്യയിലെ തമിഴ്നാട്ടിൽ ജീവിച്ചിരുന്ന പല്ലവ രാജകുമാരനായിരുന്ന ബോധി ധർമ്മൻ ആണ്‌ ചൈനയിലെത്തി സെൻ ബുദ്ധമതം പ്രചരിപ്പിച്ചത് എന്നാണ്‌ ഐതിഹ്യം.
ശ്രീബുദ്ധന്റെ മരണശേഷം ആയിരം വർഷം കഴിഞ്ഞാണ്‌ ഈ ശാഖ ഉണ്ടാകുന്നത്.
ധ്യാനമാർഗ്ഗം എന്ന നിലയിൽ ശ്രീബുദ്ധന്റെ ആദ്യകാല സിദ്ധാന്തങ്ങളിലേക്ക് മറ്റു മാർഗ്ഗങ്ങളിൽ നിന്നും വ്യത്യസ്തമായി ഒരു തിരിച്ചു പോക്കാണ്‌ ഈ മാർഗ്ഗം.
വർത്തമാന കാലത്തിൽ നിന്ന് പ്രജ്ഞയെയും ഇന്ദ്രിയങ്ങളെയും ശരീരത്തെയും വഴിതെറ്റാതെ നയിക്കുന്ന ഒരു ധ്യാന മാർഗ്ഗമാണു സെൻ.
തമിഴ് നാട്ടിലെ ഈ രാജകുമാരൻ ബുദ്ധമതത്തിൽ ആകൃഷ്ടനായി ചൈനയിലേക്ക് യാത്ര തിരിക്കുകയും , അവിടെ വെച്ച് അദ്ദേഹം കുങ്ഫു എന്ന ആയോധന കല രൂപപ്പെടുത്തിയെടുത്തെന്നും വിശ്വസിക്കപ്പെടുന്നു.
സെസിൽ ബൈറാൻ ജേക്കബ്സൺ ഇംഗ്ലീഷ് വിലാസം https://ml.wikipedia.org/wiki/Cecil_Jacobson
ഒരു അമേരിക്കൻ മുൻ ഫെർട്ടിലിറ്റി ഡോക്ടറായിരുന്നു സെസിൽ ബൈറാൻ ജേക്കബ്സൺ (ഒക്‌ടോബർ 2, 1936 - മാർച്ച് 5, 2021 )  അദ്ദേഹം രോഗികളെ അറിയിക്കാതെ സ്വന്തം ബീജം ഉപയോഗിച്ച് ഗർഭധാരണം നടത്തി.
യൂട്ടയിലെ സാൾട്ട് ലേക്ക് സിറ്റിയിലാണ് ജേക്കബ്സൺ ജനിച്ചത്.
ബ്രൗൺ യൂണിവേഴ്‌സിറ്റിയിൽ നിന്ന് ബിരുദം നേടിയ അദ്ദേഹം ജോർജ്ജ് വാഷിംഗ്ടൺ യൂണിവേഴ്‌സിറ്റിയിൽ ഗവേഷകനായി.
പക്ഷേ വന്ധ്യതാ ചികിത്സയിൽ വിദഗ്ധ പരിശീലനം ലഭിച്ചിരുന്നില്ല.
ബബൂൺ ബീജസങ്കലനം
1960-കളിൽ, ജോർജ്ജ് വാഷിംഗ്ടൺ യൂണിവേഴ്സിറ്റി മെഡിക്കൽ സ്കൂളിലെ പ്രത്യുൽപാദന ജനിതക വിഭാഗത്തിന്റെ ചീഫ് ആയിരുന്ന ജേക്കബ്സൺ, താൻ ഒരു ആൺ ബാബൂണിനെ ഗർഭം ധരിച്ചതായി അവകാശപ്പെട്ടു.
അദ്ദേഹം ഒരു പെൺ ബാബൂണിൽ നിന്ന് ബീജസങ്കലനം ചെയ്ത മുട്ട ആണിന്റെ വയറിലെ അറയിൽ ഘടിപ്പിച്ചിരുന്നു.
നാല് മാസത്തിന് ശേഷം താൻ ഗർഭം അവസാനിപ്പിച്ചതായി അദ്ദേഹം അവകാശപ്പെട്ടു.
എന്നാൽ അദ്ദേഹം തന്റെ ഫലങ്ങൾ ഒരിക്കലും ശാസ്ത്രീയ പ്രസിദ്ധീകരണങ്ങളിൽ പ്രസിദ്ധീകരിച്ചില്ല അവലംബം External links The Babymaker: The Dr. Cecil Jacobson Story (1994) ഇന്റർനെറ്റ് മൂവി ഡാറ്റാബേസിൽ The Sperminator (2005) ഇന്റർനെറ്റ് മൂവി ഡാറ്റാബേസിൽ Transcript of a Saturday Night Live skit "My 75 Kids" Museum of Hoaxes
സെസ് ഫാബ്രിഗസ് ഇംഗ്ലീഷ് വിലാസം https://ml.wikipedia.org/wiki/Cesc_Fabregas
സ്പെയ്ന്റെയും നിലവിൽ ബാഴ്സലോണയുടേയും മധ്യനിരകളിക്കാരനാണ് ഫാബ്രിഗാസ് .
സ്പെയ്ന്റെ സീനിയർ ടീമിൽ ഐവറികോസ്റ്റിനെതിരെ അരങ്ങേറ്റം.
അരങ്ങേറ്റത്തിൽ തന്നെ ഗോൾ നേടി.
അന്ന്, 70 വർഷത്തെ ചരിത്രത്തിൽ ഏറ്റവും പ്രായം കുറഞ്ഞ കളിക്കാരനെന്ന ബഹുമതി സെർജിയോ റാമോസിൽ നിന്ന് സ്വന്തമാക്കി.
ബാഴ്സയുടെ യൂത്ത് അക്കാദമിയായ ലാ മാസിയ യിലാണ് ഫാബ്രിഗാസ് കളി പഠിച്ചത്.
തുടർന്ന് സ്പെയ്ന്റെ എല്ലാ യൂത്ത് ടീമിലും കളിച്ചു.
സ്പെയ്ന്റെ സുവർണ്ണ തലമുറയിൽ പിറന്നതിനാൽ വേണ്ടത്ര അവസരങ്ങൾ ഫാബ്രിഗാസിന് ലഭിച്ചിട്ടില്ല.
നേട്ടങ്ങൾ 2003 U-17 ലോകകപ്പിൽ പ്ലയർ ഓഫ് ദി ടൂർണമെന്റ് 2004 യുവേഫ ചാമ്പ്യൻഷിപ്പിൽ ഗോൾഡൻ പ്ലയർ ഓഫ് ദി ടൂർണമെന്റ് അവലംബം
സെസിൽ ബ്ലൗണ്ട് ഡി മില്ലെ ഇംഗ്ലീഷ് വിലാസം https://ml.wikipedia.org/wiki/Cecil_B.
_DeMille
അക്കാദമി അവാർഡ് നേടിയ ശബ്ദമുള്ളവയും നിശ്ശബ്ദവുമായ ചിത്രങ്ങൾ നിർമ്മിച്ച അമേരിക്കൻ ചലച്ചിത്രനിർമാതാവായിരുന്നു സെസിൽ ബ്ലൗണ്ട് ഡി മില്ലെ (ജീവിതകാലം: ഓഗസ്റ്റ് 12, 1881 – ജനുവരി 21, 1959).
1881 ഓഗസ്റ്റ് 12-ന് ആഷ്ഫീൽഡിൽ ജനിച്ചു.
1901-ൽ നടൻ എന്ന നിലയിൽ ചലച്ചിത്ര രംഗത്തെത്തി.
തുടർന്ന് ഡേവിഡ് ബലാസ്കോയുമായി ചേർന്ന് കുറച്ചുകാലം നാടകരചന നിർവഹിച്ചു.
പാരമൗണ്ട് പിക്ചേഴ്സ് സ്ഥാപകൻ
1913-ൽ ജെസ്സി എൽ ലാസ്കിയും സാമുവൽ ഗോൾഡ് വിന്നുമായും ചേർന്ന് ഒരു സിനിമാ നിർമ്മാണക്കമ്പനി സ്ഥാപിച്ചു.
അതാണ് പിൽക്കാലത്ത് പാരമൌണ്ട് പിക്ചേഴ്സ് ആയി മാറിയത്.
1913-ൽ നിർമിച്ച ദ് സ്കൂയാവ് മാൻ ആണ് ഇദ്ദേഹത്തിന്റെ പ്രഥമ ഹോളിവുഡ് ഫീച്ചർ ചിത്രം.
1932-ൽ ഇദ്ദേഹം തന്റെ പ്രഥമ ശബ്ദചിത്രമായ ദ് സൈൻ ഓഫ് ക്രോസ് നിർമിച്ചു.
സിനിമാ നിർമാതാവ്
വൻബഡ്ജറ്റ് ചിത്രങ്ങളിലൂടെ ദൃശ്യവിസ്മയങ്ങളൊരുക്കിയ ലോകത്തിലെ ഒന്നാം കിട നിർമാതാക്കളിൽ ആദ്യത്തെയാളാണ് ഡി മില്ലെ എന്നു പറയാം.
പ്രശസ്തമായ ടെൻ കമാന്റ്മെന്റ്സിന്റെ നിർമാതാവ് ഇദ്ദേഹമാണ്.
ടെൻ കമാന്റ്മെന്റ്സ് (1923) ദ് കിങ് ഒഫ് കിങ്സ് (1927) ദ് ബുക്കാനീർ (1937) റീപ് ദ് വൈൽഡ് വിൻഡ് (1942) അൺകോൺക്വേർഡ് (1947) സാംസൺ ആൻഡ് ദെലീലി (1949) ദ് ഗ്രേറ്റെസ്റ്റ് ഷോ ഓൺ എർത്ത് (1951).
അക്കാദമി അവാർഡ് നേടിയ നിർമാതാവ്
ദ് ഗ്രേറ്റെസ്റ്റ് ഷോ ഓൺ എർത്ത് അക്കാദമി അവാർഡ് കരസ്ഥമാക്കി.
സമകാലിക വിഷയങ്ങളെ അധികരിച്ചുളള ഇദ്ദേഹത്തിന്റെ ചിത്രങ്ങളിൽ പ്രധാനപ്പെട്ടവ മെയ് ൽ ആൻഡ് ഫിമെയ് ൽ (1916), ദ് ഗോഡെസ്സ് ഗേൾ (1929) എന്നിവയാണ്.
ആകെ 70 ചിത്രങ്ങൾ ഇദ്ദേഹം നിർമിച്ചിട്ടുണ്ട്.
റേഡിയോ നാടക നിർമാതാവ്
1936 മുതൽ 45 വരെ ദ് ലക്സ് റേഡിയോ തിയെറ്ററിന്റെ ബാനറിൽ നിരവധി റേഡിയോ നാടകങ്ങളും ഡി മില്ലെ നിർമിച്ചു.
1959 ജനുവരി 21-ന് പുതിയൊരു ചിത്രത്തിന്റെ നിർമ്മാണ വേളയിൽ ഹോളിവുഡ്ഡിൽ അന്തരിച്ചു.
സംവിധാനം നിർവഹിച്ച ചിത്രങ്ങൾ വർഷം ചിത്രം അക്കാദമി അവാർഡ് നേടിയവ അക്കാദമി അവാർഡ് നൊമിനേഷൻ 1919 മെയിൽ ആൻഡ് ഫിമെയിൽ 1926 ദി വോൾഗ ബോട്ട്മാൻ 1927 ദി കിംഗ് ഓഫ് കിംഗ്സ് 1928 വാക്കിംഗ് ബാക് 1928 സ്കൈസ്ക്റാപെർ 1929 ദി ഗൊഡ്‌ലെസ്സ് ഗേൾ 1929 ഡൈനാമൈറ്റ് 1930 മാഡം സാതാൻ 1931 ദി സ്ക്വാ മാൻ 1932 ദി സൈൻ ഓഫ് ദി ക്രോസ് 1933 ദിസ് ഡേ ആൻഡ് ഏജ് 1934 ഫോർ ഫ്രിജിറ്റെന്റ് പ്യൂപിൾ 1934 ക്ലിയോപാട്ര 1 5 1935 ദി ക്രൂസെയിഡ് 0 1 1936 ദി പ്ലെയിൻസ്മാൻ 1938 ദി ബുക്കാനീർ 1 0 1939 യൂണിയൻ പസിഫിക് 1 0 1940 നോർത്ത് വെസ്റ്റ് മൗണ്ടെഡ് പൊലീസ് 1 4 1942 റിപീറ്റ് ദി വൈൽഡ് വിൻഡ് 1 2 1944 ദി സ്റ്റോറി ഒഫ് ഡോക്ടർ വാസ്സൽ 1 0 1947 അൺകോൺക്വേർഡ് 1 0 1948 കാലിഫോർണിയാസ് ഗോൾഡെൻ ബിഗിനിംഗ് 1949 സാംസൺ അൻഡ് ഡെലില 2 5 1952 ദി ഗ്രേറ്റെസ്റ്റ് ഷോ ഓൺ എർത്ത് 2 5 1956 ദി ടെൻ കമാൻഡ്മെന്റ്സ് (1956 ഫിലിം) 1 7 അവലംബം ↑ "Cecil B. DeMille Obituary."
Variety , January 28, 1959.
പുറത്തേയ്ക്കുള്ള കണ്ണികൾ http://www.cecilbdemille.com/ http://www.cecilbdemille.com/bio.html http://www.imdb.com/name/nm0001124/ http://www.imdb.com/name/nm0001124/bio http://lostcitydemille.com/bio.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡി മില്ലെ, സെസിൽ ബ്ളൌൺട് (1881 - 1959) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സെഹിയോൻ മൂപ്പന്മാരുടെ ചട്ടങ്ങൾ ഇംഗ്ലീഷ് വിലാസം https://ml.wikipedia.org/wiki/The_Protocols_of_the_Elders_of_Zion "ചട്ടങ്ങളുടെ" 1903-ലെ റഷ്യൻ പതിപ്പ് പ്രസിദ്ധീകരിച്ച പാവെൽ ക്രൂഷെവാൻ
യഹൂദജനതയുടെ ലോകമേധാവിത്വത്തിനുള്ള രഹസ്യപദ്ധതി വിവരിക്കുന്നതെന്ന മട്ടിൽ പ്രചരിച്ച ഒരു രചനയ്ക്ക് നൽകപ്പെട്ടിട്ടുള്ള പല പേരുകളിൽ ഒന്നാണ് സെഹിയോൻ മൂപ്പന്മാരുടെ ചട്ടങ്ങൾ എന്നത് (ഇംഗ്ലീഷ്: Protocols of the Elders of Zion; റഷ്യൻ: "Протоколы Сионских мудрецов" അല്ലെങ്കിൽ "Сионские Протоколы").
1903-ൽ റഷ്യൻ സാമ്രാജ്യത്തിൽ നടന്ന ആദ്യപ്രസിദ്ധീകരണത്തെ തുടർന്ന്, ഒട്ടേറെ സ്വതന്ത്രഗവേഷണങ്ങൾ അത് ഒരു തട്ടിപ്പാണെന്ന് ആവർത്തിച്ച് തെളിയിച്ചെങ്കിലും, അതിന്റെ ഉള്ളടക്കത്തെ യഹൂദവിരുദ്ധത വ്യാപകമായുള്ള നാടുകളിൽ പത്യേകിച്ചും, പലരും ഇന്നും യാഥാർത്ഥ്യമായെടുക്കുന്നു.
യഹൂദവിരുദ്ധർ പതിവായി അതിന്റെ പതിപ്പുകൾ ഇറക്കുകയും ലോകമേധാവിത്വത്തിനു വേണ്ടിയുള്ള "യഹൂദഗൂഢാലോചനയ്ക്ക്" തെളിവായി അതിനെ ഉദ്ധരിക്കുകയും ചെയ്യാറുണ്ട്.
1921-ൽ ബ്രിട്ടണിലെ "ദി ടൈംസ് " ദിനപത്രം പ്രസിദ്ധീകരിച്ച ഒരു ലേഖന പരമ്പര, "ചട്ടങ്ങളുടെ ‍" ഉള്ളടക്കത്തിൽ ഏറെയും, യഹൂദന്മാരുമായി ഒരു ബന്ധവുമില്ലാതെ മുൻകാലങ്ങളിൽ പ്രസിദ്ധീകരിക്കപ്പെട്ട രാഷ്ട്രീയഹാസ്യരചനകളുടെ ചോരണമാണെന്ന് വെളിവാക്കി.
"ഗൂഢാലോചനാസിദ്ധാന്തങ്ങളെ"(Conspiracy Theories) അടിസ്ഥാനമാക്കിയുള്ള ആധുനികസാഹിത്യരചനകൾക്ക് പ്രചോദനമായത് "ചട്ടങ്ങൾ" ആണെന്ന് പരക്കെ കരുതപ്പെടുന്നു.
"സെഹിയോൻ മൂപ്പന്മാരുടെ" സംഘത്തിൽ പുതിയതായി ചേരുന്ന ഒരാൾക്കുള്ള നിർദ്ദേശങ്ങളുടെ രൂപത്തിൽ എഴുതപ്പെട്ടിരിക്കുന്ന ഇത്, മാധ്യമങ്ങളേയും സമ്പദ്‌വ്യവസ്ഥയേയും നിയന്ത്രിച്ചും, പരമ്പരാഗതസാമൂഹ്യക്രമത്തെ തകിടം മറിച്ച് അതിന്റെ സ്ഥാനത്ത് മനുഷ്യമനസ്സുകളെ ആഗോളതലത്തിൽ കൗശലപൂർവം സ്വാധീനിക്കുന്ന മറ്റൊരു വ്യവസ്ഥ പ്രതിഷ്ഠിച്ചും, മൂപ്പന്മാർ എങ്ങനെ ലോകത്തെ നിയന്ത്രിക്കുമെന്ന് വിവരിക്കുന്നു.
ഇരുപതാം നൂറ്റാണ്ടിന്റെ തുടക്കത്തിൽ റഷ്യയിലെ വിപ്ലവമുന്നേറ്റങ്ങളെ എതിർത്തവരായിരുന്നു അതിന്റെ പ്രചരണത്തിനു പിന്നിൽ.
രണ്ടാം ലോകമഹായുദ്ധത്തിൽ നാത്സികളുടെ പരാജയത്തെ തുടർന്ന് ഒരു പ്രചാരണായുധമെന്ന നിലയിൽ അതിന്റെ ശക്തി ക്ഷയിച്ചെങ്കിലും, യഹൂദവിരുദ്ധതയുടെ ആയുധങ്ങളിലൊന്നായി അത് ഇന്നും തുടരുന്നു.
അവലംബം ↑ An Appraisal of the "Protocols of Zion", John S. Curtiss (New York: Columbia University Press, 1942).
സെഹാദേതെ മെകുലി
യുഗോസ്ലാവിയൻ വംശജനായ അൽബേനിയൻ ഗൈനക്കോളജിസ്റ്റും പ്രൊഫസറും പൊതു വ്യക്തിത്വവുമായിരുന്നു സെഹാഡെറ്റെ മെകുലി (ജീവിതകാലം: 16 ഒക്ടോബർ 1928 - 12 നവംബർ 2013), സഡെറ്റെ മെകുലി എന്നും അറിയപ്പെടുന്നു.
യുഗോസ്ലാവ് ഫെഡറേഷനിൽ അൽബേനിയക്കാർ കൂടുതൽ സ്വയംഭരണം ആവശ്യപ്പെട്ടപ്പോൾ, 1981-ൽ കൊസോവോയിൽ നടന്ന പ്രതിഷേധത്തിൽ പരിക്കേറ്റ വിദ്യാർത്ഥികളെ പരിചരിച്ചുകൊണ്ട് അവർ പ്രശസ്തയായി.
അവളുടെ ഇത്തരം പ്രവർത്തനങ്ങളുടെ ഫലമായി, യൂണിവേഴ്സിറ്റി ഓഫ് പ്രിസ്റ്റിന സ്കൂൾ ഓഫ് മെഡിസിനിൽ അവൾക്ക് പൂർണ്ണ പ്രൊഫസർഷിപ്പ് നിഷേധിക്കപ്പെടുകയും 1988-ൽ നേരത്തെ വിരമിക്കാൻ നിർബന്ധിതയാവുകയും ചെയ്തു.
ഇസ്മായിൽ കദാരെയുടെ 1985 -ൽ പുറത്തിറങ്ങിയ ദി വെഡിംഗ് പ്രൊസഷൻ ടേൺഡ് ടു ഐസ് ( അൽബേനിയൻ : Krushqit jane te ngrire ) എന്ന നോവലിലെ ട്യൂട്ട ഷ്ക്രേലി എന്ന കഥാപാത്രത്തിന്റെ പ്രചോദനം അവളാണ്.
1928 ഒക്ടോബർ 16 ന് യുഗോസ്ലാവിയയിലെ (ഇപ്പോൾ വടക്കൻ മാസിഡോണിയയിലാണ് ) ഒഹ്രിദിൽ സെഹാഡെറ്റ് ഡോക്കോ ജനിച്ചത്.
അവൾ 1947-ൽ അവളുടെ ജന്മനഗരത്തിൽ സെക്കൻഡറി സ്കൂൾ പഠനം നടത്തി, തുടർന്ന് എസ്സിൽ വൈദ്യശാസ്ത്രം പഠിച്ചു.
സ്കോപ്ജെയിലെ സിറിലും മെത്തോഡിയസ് യൂണിവേഴ്സിറ്റിയിലുംനിന്ന് 1954 ജനുവരി 7-ന് ബിരുദം നേടി.
1954 ഏപ്രിൽ 1-ന് അവർ പ്രിസ്റ്റീന ഹോസ്പിറ്റലിൽ ഗൈനക്കോളജിസ്റ്റും പ്രസവചികിത്സയും ആയി ജോലി ചെയ്യാൻ തുടങ്ങി.
മെകുലി 1960 മാർച്ചിൽ ബെൽഗ്രേഡിൽ ഗൈനക്കോളജിയിൽ പ്രത്യേക പരിചയം നേടി.
1960 മുതൽ 1962 വരെ പ്രിസ്റ്റീന ഹോസ്പിറ്റലിലെ ഗൈനക്കോളജി ആൻഡ് ഒബ്‌സ്റ്റട്രിക്‌സ് പവലിയന്റെ മേധാവി ആയിരുന്നു.
1963-ൽ, രാഷ്ട്രീയ കാരണങ്ങളാൽ, അവർ ആശുപത്രി വിട്ട് പ്രിസ്റ്റീനയിലെ ഹൗസ് ഓഫ് ഹെൽത്ത് ഡിസ്പെൻസറിയുടെ (ഒരു പൊതു ഡിസ്പെൻസറി ) ചീഫ് ആയി.
1968 ജനുവരിയിൽ, പ്രിസ്റ്റിന ഹോസ്പിറ്റലിലെ ഗൈനക്കോളജി ആൻഡ് ഒബ്‌സ്റ്റട്രിക്‌സ് പവലിയന്റെ ചീഫ് ആയി അവർ തിരിച്ചെത്തി.
പെൺകുട്ടികളുടെ ആരോഗ്യ വിദ്യാഭ്യാസം മെച്ചപ്പെടുത്തുന്നതിനായി വിദ്യാലയങ്ങൾകക്ും ഡോർമിറ്ററികൾക്കും വേണ്ടി അവർ ഒരു പ്രഭാഷണ പരമ്പരയും വികസിപ്പിച്ചെടുത്തു.
പ്രിസ്റ്റിന സർവകലാശാല തുറന്നതിനുശേഷം, 1970 ൽ ആരംഭിച്ച സ്കൂൾ ഓഫ് മെഡിസിൻ പ്രൈമറിയസായി മെകുലി തിരഞ്ഞെടുക്കപ്പെട്ടു.
1973-ൽ ബെൽഗ്രേഡ് സർവകലാശാലയിൽ നിന്ന് ഡോക്ടറേറ്റ് നേടിയ അവർ 1976-ൽ പ്രിസ്റ്റിന സർവകലാശാലയിൽ അസോസിയേറ്റ് പ്രൊഫസറായി.
കൊസോവോയിലെ ഫിസിഷ്യൻസ് അസോസിയേഷൻ സ്ഥാപിക്കുന്നതിൽ മെകുലി പങ്കെടുക്കുകയും മെഡിസിൻ ജേണലായ പ്രാക്സിസ് മെഡിക്കയുടെ പ്രസിദ്ധീകരണത്തിന് നേതൃത്വം നൽകുകയും ചെയ്തു.
1972 മുതൽ അവർ, പ്രിസ്റ്റിന സർവകലാശാലയിലെ സ്കൂൾ ഓഫ് മെഡിസിനിലെ ഗൈനക്കോളജി ക്ലിനിക്കിന്റെ ഡയറക്ടറായിരുന്നു.
മെകുലി മെഡിക്കൽ ജേണലുകളിൽ പലപ്പോഴായി 31 ലേഖനങ്ങൾ പ്രസിദ്ധീകരിച്ചു.
1981 കൊസോവോയിൽ പ്രതിഷേധം
1981- ൽ കൊസോവോയിൽ നടന്ന പ്രതിഷേധത്തിനിടെ, യുഗോസ്ലാവിയയ്ക്കുള്ളിൽ അൽബേനിയക്കാർ കൂടുതൽ സ്വയംഭരണം ആവശ്യപ്പെട്ടപ്പോൾ, പോലീസിന്റെ ആക്രമണത്തിൽ പരിക്കേറ്റ അൽബേനിയൻ വിദ്യാർത്ഥികളെ മെകുലി പരിചരിച്ചു.
പരിക്കേറ്റവരെ ചികിത്സിക്കുന്നതിൽ "വളരെയധികം ഉത്സുകത കാണിക്കുന്നു" ഒപ്പം അവരുടെ ആവശ്യങ്ങളിൽ വിദ്യാർത്ഥികളുടെ പക്ഷം ചേർന്നുവെന്നും അവർ ആരോപിക്കപ്പെട്ടു.
അവളുടെ പ്രവൃത്തികൾ കാരണം, പ്രിസ്റ്റീന യൂണിവേഴ്സിറ്റി അവളെ പൂർണ്ണ പ്രൊഫസറായി സ്ഥാനക്കയറ്റം നൽകാൻ വിസമ്മതിച്ചു .
1988 ഒക്ടോബറിൽ അവൾ നേരത്തെ വിരമിക്കാൻ നിർബന്ധിതയായി.
1989- ൽ കൊസോവോ പിരിച്ചുവിട്ടതിനെത്തുടർന്ന്, ക്ലിനിക്കിലെ എല്ലാ ആരോഗ്യപ്രവർത്തകരെയും പുറത്താക്കി.
1996-ൽ മദർ തെരേസ ചാരിറ്റി ഓർഗനൈസേഷനുമായി ചേർന്ന് മെകുലി ഒരു ഗൈനക്കോളജി ആൻഡ് ഒബ്‌സ്റ്റട്രിക്സ് ക്ലിനിക്ക് തുറന്നു, ഇത് സ്ത്രീകളെ ചികിത്സിക്കുന്നതിനായി കൊസോവോയുടെ ചുറ്റുമുള്ള ഗൈനക്കോളജിസ്റ്റുകളെ കൊണ്ടുവന്നു.
ഇസ്മായിൽ കദാരെയുടെ ദി വെഡ്ഡിംഗ് പ്രൊസഷൻ ടേൺഡ് ടു ഐസ് ( അൽബേനിയൻ : Krushqit jane te ngrire ) എന്ന നോവലിലെ ട്യൂട്ട ഷ്ക്രേലി എന്ന കഥാപാത്രത്തെ അവളുടെ ജോലിയും രൂപവും പ്രചോദിപ്പിച്ചു.
അൽബേനിയൻ കവി ഇസാദ് മെകുലിയുടെ (1916-1993) ഭാര്യയായിരുന്നു മെകുലി.
2013 നവംബർ 12 ന് പ്രിസ്റ്റീനയിൽ വച്ച് അവർ മരിച്ചു.
അവർക്ക് രണ്ട് കുട്ടികൾ ഉണ്ട്.
സെസിൽ ഷാർപ്പ് ഇംഗ്ലീഷ് വിലാസം https://ml.wikipedia.org/wiki/Cecil_Sharp
ഒരു നാടോടി ഗാനശേഖരണക്കാരനും സംഗീതജ്ഞനും സംഗീതസംവിധായകനുമായിരുന്നു സെസിൽ ജെയിംസ് ഷാർപ്പ് (22 നവംബർ 1859 - 23 ജൂൺ 1924) .
കളക്ടർ, ആർക്കൈവിസ്റ്റ്, അധ്യാപകൻ, പ്രമോട്ടർ എന്നീ നിലകളിൽ ഇംഗ്ലണ്ടിലെ നാടോടി ഗാന പുനരുജ്ജീവനത്തിന്റെ പ്രധാന നേതാവായിരുന്നു അദ്ദേഹം.
ഗ്രാമീണ ഇംഗ്ലണ്ടിൽ നിന്നും യുണൈറ്റഡ് സ്റ്റേറ്റ്സിലെ സതേൺ അപ്പലാച്ചിയൻസ് മേഖലയിൽ നിന്നും അദ്ദേഹം ആയിരക്കണക്കിന് രാഗങ്ങൾ ശേഖരിച്ചു ഇംഗ്ലീഷ് നാടോടി ഗാനം: ചില നിഗമനങ്ങൾ എന്ന സ്വാധീനമുള്ള വാല്യം എഴുതി.
അതിജീവിക്കുന്ന ഗ്രാമീണ നാടോടി നൃത്തങ്ങളെയും രേഖാമൂലമുള്ള ഉറവിടങ്ങളെയും കുറിച്ചുള്ള തന്റെ പഠനത്തെ അടിസ്ഥാനമാക്കി, ഇംഗ്ലീഷ് കൺട്രി ഡാൻസ്, മോറിസ് നൃത്തം എന്നിവയുടെ ഒളിഞ്ഞിരിക്കുന്ന സമ്പ്രദായങ്ങൾ അദ്ദേഹം ശേഖരിക്കുകയും ക്യൂറേറ്റ് ചെയ്യുകയും ജനപ്രിയമാക്കുകയും ചെയ്തു.
1911-ൽ അദ്ദേഹം ഇംഗ്ലീഷ് ഫോക്ക് ഡാൻസ് സൊസൈറ്റി (ഇത് പിന്നീട് ഇംഗ്ലീഷ് ഫോക്ക് ഡാൻസ് ആൻഡ് സോംഗ് സൊസൈറ്റിയിൽ ലയിപ്പിച്ചു) സ്ഥാപിച്ചു.
ഷാർപ്പിന്റെ പാരമ്പര്യം അദ്ദേഹം സംരക്ഷിക്കാൻ സഹായിച്ച നാടോടി സംഗീതത്തിലും നൃത്തങ്ങളിലും നിലനിൽക്കുന്നു.
അവയിൽ ചിലത് ഇന്നും അവതരിപ്പിക്കപ്പെടുന്നു.
1960-കളിലെ ബ്രിട്ടീഷ് നാടോടി നവോത്ഥാനത്തിലെ ഏറ്റവും പ്രശസ്തരായ പല സംഗീതജ്ഞരും, ഉദാഹരണത്തിന്, ഷാർപ്പ് ശേഖരിച്ച ഗാനങ്ങൾ അവരുടെ സംഗീതത്തിൽ ഉപയോഗിക്കുകയും അദ്ദേഹത്തിന്റെ സംഭാവന മനസ്സിലാക്കുകയും ചെയ്തു.
സറേയിലെ കാംബർവെല്ലിലാണ് ഷാർപ്പ് ജനിച്ചത്, ജെയിംസ് ഷാർപ്പിന്റെയും (പുരാവസ്തുശാസ്ത്രം, വാസ്തുവിദ്യ, പഴയ ഫർണിച്ചറുകൾ, സംഗീതം എന്നിവയിൽ താൽപ്പര്യമുള്ള ഒരു സ്ലേറ്റ് വ്യാപാരി) അദ്ദേഹത്തിന്റെ ഭാര്യ ജെയ്ൻ നീ ബ്ലോയിഡും ഒരു സംഗീത പ്രേമി കൂടിയായിരുന്നു.
സംഗീതത്തിന്റെ രക്ഷാധികാരിയായ വിശുദ്ധന്റെ പേരിലാണ് അവർ അദ്ദേഹത്തിന് പേര് നൽകിയത്, ആരുടെ വിരുന്നിലാണ് അദ്ദേഹം ജനിച്ചത്.
ഷാർപ്പ് ഉപ്പിംഗ്ഹാമിൽ പഠിച്ചു, പക്ഷേ 15-ാം വയസ്സിൽ പോയി, കേംബ്രിഡ്ജ് സർവകലാശാലയിൽ സ്വകാര്യമായി പരിശീലകനായി, 1882-ൽ അവിടെ ക്ലെയർ കോളേജ് ബോട്ടിൽ തുഴഞ്ഞ് ബിഎ ബിരുദം നേടി.
കുറിപ്പുകൾ അവലംബം പുറംകണ്ണികൾ Archival collections Guide to the Scrapbook on Cecil Sharp's English Folk Dance Society School, 1920–1931.
Other സെസിൽ ഷാർപ്പ് എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about സെസിൽ ഷാർപ്പ് at Internet Archive സെസിൽ ഷാർപ്പ് public domain audiobooks from LibriVox 'English folk songs, collected and arranged with pianoforte accompaniment by Cecil J. Sharp , London:  Novello (1916).
Exceptional book.
Gregory, David.
"Fakesong in an Imagined Village? A Critique of the Harker-Boyes Thesis", 2011.
Archived 2021-10-24 at the Wayback Machine .
Yates, Mike.
Cecil Sharp in America: Collecting in the Appalachians.
Musical Traditions , December, 1999 Yates, Mike.
"Jumping to Conclusions."
"Enthusiasms" No. 36.
Musical Traditions , August, 2003.
English Folk Dance and Song Society, with links to his diaries Country Dance and Song Society Free scores by സെസിൽ ഷാർപ്പ് in the International Music Score Library Project Portraits of Cecil Sharp at the National Portrait Gallery, London Cecil James Sharp Collection at English Folk Dance Song Society, London Archived 2021-10-24 at the Wayback Machine .
Vaughan Williams Memorial Library.
ഹിജ്റത്ത് പ്രസ്ഥാനം ഇംഗ്ലീഷ് വിലാസം https://ml.wikipedia.org/wiki/Hijrat_Movement
ഇന്ത്യയിലെ സ്വാതന്ത്ര്യ സമരവുമായി ബന്ധപ്പെട്ടുണ്ടായ മുന്നേറ്റങ്ങളുടെ ഭാഗമാണ് ഹിജ്റത്ത് 1920 -കളുടെ തുടക്കത്തിൽ ബ്രിട്ടീഷ് ഭരണാധികാരികൾ രാജ്യത്തെ മുസ്ലീംങ്ങൾക്കെതിരായി വ്യാപകമായ ക്രൂരതകളും പീഡനങ്ങളും അഴിച്ചുവിട്ടു.
ഇതേത്തുടർന്ന് മുസ്ലീം നേതാക്കളും പുരോഹിതന്മാരും ബ്രിട്ടീഷ് ഇന്ത്യയെ സുരക്ഷിതമല്ലാത്ത സ്ഥലമായി (Darul Harab) പ്രഖ്യാപിക്കുകയും സമീപമുളള സുരക്ഷിത സ്ഥലങ്ങളിലേക്ക് (Darul Islam) പലായനം ചെയ്യാൻ മുസ്ലീങ്ങളെ ആഹ്വാനം ചെയ്യുകയും ചെയ്തു.
ആയിരക്കണക്കിന് പേർ ഇന്ത്യയിൽ നിന്നും പലായനം ചെയ്ത് അഫ്ഗാനിസ്ഥാൻ, തുർക്കി, താഷ്കെന്റ് തുടങ്ങിയ ഇടങ്ങളിൽ എത്തിപ്പെട്ടു.
അവർ‍ അവിടങ്ങളിൽ നിന്നുകൊണ്ടും ബ്രിട്ടീഷ് ഗവൺമെന്റിനെതിരായ പ്രവർത്തനങ്ങൾ തുടർന്നു.
ഇവർ മുഹാജിർ എന്നറിയപ്പെട്ടു.
ദേശീയ സ്വാതന്ത്ര്യത്തിനായി ഇന്ത്യയ്ക്ക് പുറത്ത് സംഘടിപ്പിക്കപ്പെട്ട പോരാട്ടങ്ങളിൽ പ്രധാന പങ്ക് വഹിക്കുവാൻ ഇവർക്ക് കഴിഞ്ഞു.
ഈ പലായനങ്ങളിലെ ദുരിതങ്ങളിൽ പെട്ട് ആയിരക്കണക്കിനുപേർക്ക് ജീവനും സ്വത്തുവകകളും നഷ്ടപ്പെടുകയുണ്ടായി.
മുഹാജിർമാരിൽ ഒരു വിഭാഗം റഷ്യയിലേക്ക് പലായനം ചെയ്യുകയും താഷ്കെന്റിലെ കിഴക്കൻ രാജ്യങ്ങളിലെ തൊഴിലാളികൾക്കായുള്ള സർവ്വകലാശാലയിൽ ചേർന്ന് പഠനം നടത്തുകയും ഇന്ത്യയിലെ കമ്മ്യൂണിസ്റ്റ് പ്രസ്ഥാനത്തിന്റെ വളർച്ചയുടെ ഭാഗമാകുകുയും ചെയ്തു.
ഹിജ്റ് ഇംഗ്ലീഷ് വിലാസം https://ml.wikipedia.org/wiki/Al-Hijr
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ പതിനഞ്ചാം അദ്ധ്യായമാണ്‌ ഹിജ്റ് .
സൂക്തങ്ങൾ : 99 മുൻപുള്ള സൂറ: ഇബ്രാഹീം ഖുർആൻ അടുത്ത സൂറ: നഹ്ൽ സൂറത്ത്
(അദ്ധ്യായം) 15
ഹിജാമ ഇംഗ്ലീഷ് വിലാസം https://ml.wikipedia.org/wiki/Hijama ഹിജാമ ഈ ലേഖനം കപടചികിൽസയെപ്പറ്റിയുള്ള പരമ്പരയുടെ ഭാഗമാണ് ബദൽചികിൽസയും കപട ‑ വൈദ്യവും പൊതുവിവരങ്ങൾ ബദൽ ചികിത്സ ബദൽ മൃഗരോഗചികിത്സ വ്യാജചികിത്സ (കപടചികിത്സ) ബദൽ ചികിത്സാമാർഗ്ഗങ്ങളുടെ ചരിത്രം ആധുനിക വൈദ്യശാസ്ത്രത്തിന്റെ ഉയർച്ച കപടശാസ്ത്രം ശാസ്ത്രവിരുദ്ധത സംശയവാദം സ്കെപ്റ്റിക്കൽ മൂവ്മെന്റ് നാഷണൽ സെന്റർ ഫോർ കോം‌പ്ലിമെന്ററി ആൻഡ് ഇന്റഗ്രേറ്റീവ് ഹെൽത്ത് ബദൽ ചികിത്സയുടെ പദാവലി ശാസ്ത്രവും പാർശ്വ ചികിത്സാമാർഗ്ഗങ്ങളും അക്യൂപ്രഷർ അക്യൂപങ്ചർ ആന്ത്രപോസോഫിക് ചികിത്സ ആപിതെറാപി കൈനേസിയോളജി അരോമതെറാപ്പി ഓറിക്കുലോതെറാപ്പി ബാക്ക് പുഷ്പ ചികിത്സ ബേറ്റ്സ് രീതി ബയോറിഥം ബ്ലാക്ക് സാൽവെ ബോഡിവർക്ക് ബോൺസെറ്റർ ബോവൻ രീതി കാൻസർ വ്യാജചികിത്സ ഗ്രീക്ക് കാൻസർ ചികിത്സ കൈറോപ്രാക്റ്റിക് ചികിത്സ കൈറോപ്രാക്റ്റിക് ചികിത്സാരീതികൾ വെർട്ടിബ്രൽ സബ്‌ലെക്സേഷൻ ക്രിസ്ത്യൻ ശാസ്ത്രം വൻകുടൽ വൃത്തിയാക്കൽ കാപ്പി എനീമ ക്രേനിയോസേക്രൽ ചികിത്സ ക്രിസ്റ്റൽ ചികിത്സ കപ്പിങ് ചികിത്സ ഡീടോക്സിഫിക്കേഷൻ ഡ്യുവസ്ബർഗ് സിദ്ധാന്തം ഇയർ കാൻഡ്ലിങ് എനർജി മെഡിസിൻ ഈസോടെറിക് ഊർജ്ജം സ്പർശന ചികിത്സ യൂജെനിക്സ് ഫസിലിറ്റേറ്റഡ് കമ്യൂണിക്കേഷൻ ഫങ്ഷണൽ മെഡിസിൻ മുടി പരിശോധന പച്ചില മരുന്ന് ചികിത്സ ഹോളിസ്റ്റിക് ദന്തചികിത്സ ഹോളോഗ്രാം ബ്രേസ്‌ലെറ്റ് ഹോമിയോപ്പതി ബയോളജിക്കൽ ടെറേൻ അസസ്മെന്റ് ഹിപ്നോതെറാപ്പി ഇറിഡോളജി അയണൈസ് ചെയ്യപ്പെട്ട ആഭരണങ്ങൾ ഇടിമിന്നൽ പ്രക്രീയ ലിംഫോതെറാപ്പി മെഡിക്കൽ ഇൻട്യൂറ്റീവ് മെസ്‌മെറിസം കാന്തചികിത്സ മാനുവൽ തെറാപി മൈൻഡ്-ബോഡി ഇന്റർവെൻഷൻ എം.എം.എസ്. മയോഫേഷ്യൽ റിലീസ് എൻ.എ.ഇ.
ശരീരത്തിലെ പ്രത്യേക ഭാഗങ്ങളിൽനിന്ന് അശുദ്ധ രക്തം വലിച്ചെടുത്ത് പുറത്ത് കളയുന്ന ചികിത്സയാണ് ഹിജാമ അഥവ കപ്പിംഗ് എന്ന പേരിലറിയപ്പെടുന്നത്.
മൃഗങ്ങളുടെ കൊമ്പ് കൊണ്ട് ചികിൽസ നടത്തിയിരുന്നതുകൊണ്ട് കൊമ്പ് ചികിത്സ എന്നും വിളിക്കുന്നു.
ഹോർണിംഗ്, സക്കിംഗ് മെത്തേഡ്, ബ്ലഡ് സ്റ്റാറ്റിസ് ട്രീറ്റ്‌മെന്റ്, സുസിറ്റൻ ട്യൂബ് ട്രീറ്റ്‌മെന്റ് തുടങ്ങിയ പേരുകളിലും ഹിജാമ അറിയപ്പെടുന്നുണ്ട്.
പുരാതന കാലഘട്ടത്തിൽ തന്നെ പല സംസ്‌കാരങ്ങളുടെയും ചികിത്സാ പാരമ്പര്യത്തിൽ ഈ ചികിൽസ രീതിക്ക് പ്രധാന സ്ഥാനമുണ്ടായിരുന്നു.
ഇത് ഒരു അശാസ്ത്രീയ ചികിത്സാരീതിയായി ആധുനിക വൈദ്യശാസ്ത്രം വിലയിരുത്തുന്നു.
ഉത്ഭവവും വളർച്ചയും
വലിച്ചെടുക്കുക എന്ന അർത്ഥം വരുന്ന ഹജ്‌മ എന്ന അറബി വാക്കിൽ നിന്നാണ് ഹിജാമ എന്ന പദം ഉണ്ടായത്.
നൈൽ നദി തീരത്തെ നിവാസികളാണ് കപ്പിംഗ് ചികിത്സാരീതി വ്യവസ്ഥാപിതമായി തുടങ്ങിയതെന്ന് കാണാം.